Document ID: 31998R2140

Komisjoni määrus (EÜ) nr 2140/98,
6. oktoober 1998,
millega muudetakse määrust (EMÜ) nr 1014/90, millega kehtestatakse piiritusjookide määratlemise, kirjeldamise ja esitlemise üksikasjalikud eeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. mai 1989. aasta määrust (EMÜ) nr 1576/89, millega kehtestatakse piiritusjookide määratlemise, kirjeldamise ja esitlemise üldeeskirjad, [1] viimati muudetud Austria, Soome ja Rootsi ühinemisaktiga, eriti selle artiklit 6,
ning arvestades, et:
komisjoni määrusega (EMÜ) nr 1014/90, [2] viimati muudetud määrusega (EÜ) nr 2523/97, [3] on sätestatud piiritusjookide määratlemise, kirjeldamise ja esitlemise üksikasjalikud rakenduseeskirjad; vastavalt rahvuslikele tavadele magustatud või magustamata traditsioonilise joogi Bierbrand või eau de vie de bière kaitsmiseks kõlvatu konkurentsi eest ning kõnealuse joogi kõrge kvaliteeditaseme säilitamiseks tuleks selle mõiste kasutamist lubada üksnes käesolevas määruses määratletud piiritusjoogi puhul;
käesolevas määruses ettenähtud meetmed on kooskõlas piiritusjookide rakenduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1014/90 lisale lisatakse punkt 13:
"13. Bierbrand või eau de vie de bière: piiritusjook:
- mis on saadud ainult alla 86 % alkoholisisaldusega värske õlle otsedestilleerimisel, nii et destillaadil on õllest tulenevad organoleptilised omadused,
- mille minimaalne alkoholisisaldus on 38 % ja mis on mõeldud ühenduses inimtoiduks tarnimiseks."
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. oktoober 1998

Labels: 7
3
17